Наяўнасць добрай літаратуры ці, скажам, выдатнай балетнай школы яшчэ не азначае, што ў краіне ўсё ў парадку з культурай і што ў такой краіне камфортна жыць. Чытанне добрай кнігі прыносіць нам асалоду, вымушае суперажываць і задумвацца, проста бавіць час, але немажліва жыць адным чытаннем: штодня мы жывем і працуем у пэўнай прасторы, бачым краявіды, спажываем ежу і напоі, бярэм у рукі рэчы і карыстаемся імі.